## Pravilnik o uvjetima i načinu polaganja vozačkog ispita

### NN 89/1994 (8.12.1994.), Pravilnik o uvjetima i načinu polaganja vozačkog ispita

# MINISTARSTVO PROSVIJETE I ŠPORTA

Na temelju članka 316. stavka 3. i članka 324. stavka 2. Zakona o sigurnosti
prometa na cestama ("Narodne novine", br. 84/92, 5/93 i 26/93)
ministar prosvjete i športa u suglasnosti s ministrom pomorstva, prometa
i veza i ministrom zdravstva, donio je

## PRAVILNIK

### O UVJETIMA I NAČINU POLAGANJA VOZAČKOG ISPITA

Članak 1.

Ovim pravilnikom utvrđuju se: uvjeti i način polaganja vozačkog ispita;
program vozačkog ispita; uvjeti koje mora ispunjavati član komisije koja
provođi vozački ispit (u daljnjem tekstu: ovlašteni ispitivač); sadržaj,
oblik te način izdavanja i oduzimanja dopuštenja (licence) ovlaštenom ispitivaču;
prigovori i žalbe; evidencija i dokumentacija o vozačkim ispitima, način
financiranja polaganja vozačkih ispita, te novčane kazne za prekršaje utvrđene
ovim pravilnikom.

I. UVJETI I NAČIN POLAGANJA VOZAČKOG ISPITA

Članak 2.

Vozački ispit čini programski jedinstvenu cjelinu, a sastoji se od ispita
iz nastavnih predmeta:

1. Prometna i sigurnosna pravila,

2. Pružanje prve pomoći osobama ozlijeđenim u prometnoj nezgodi,

3. Upravljanje vozilom na motorni pogon. Kandidati za vozače motornih
vozila A, B, C, D i E kategorije i vozači traktora i tramvaja polažu vozački
ispit iz svih nastavnih predmeta iz stavka 1. ovoga članka.

Kandidati za vozače mopeda, radnog stroja i motokultivatora polažu vozački
ispit samo iz nastavnog predmeta iz stavka 1. točke 1. ovoga članka.

Članak 3.

Ispit iz pojedinog nastavnog predmeta iz članka 2. točke 1-3. ovoga
pravilnika provođi se prema programu osposobljavanja kandidata za vozača
koji je sastavni dio Pravilnika o osposobljavanju kandidata za vozače vozila
na motorni pogon.

Članak 4.

Vozački ispit provođi komisija od najmanje dva člana ovlaštena ispitivača,
koje imenuje stručna organizacija iz članka 205. Zakona o sigurnosti prometa
na cestama (u daljnjem tekstu: Stručna organizacija). Ispit iz nastavnog
predmeta Prometna i sigurnosna pravila provođi najmanje jedan ovlašteni
ispitivač, a ispit iz nastavnih predmeta Pružanje prve pomoči osobama ozlijeđenim
u prometnoj nezgodi i Upravljanje vozilom na motorni pogon provođi jedan
ovlašteni ispitivač. Član komisije iz stavka 1. ovoga članka može biti
samo osoba koja ima dopuštenje (licencu) Ministarstva prosvjete i športa.

Sadržaj i oblik dopuštenja (licence) iz stavka 3. ovoga članka sastavni
je dio ovoga Pravilnika (obrazac 1). Način imenovanja i organiziranja rada
komisija koje provođe vozačke ispite uređuje se općim aktom Stručne organizacije.

Članak 5.

Ministarstvo prosvjete i športa izdat će na prijedlog Stručne organizacije
dopuštenje (licencu) za provođenje ispita iz nastavnog predmeta: Prometna
i sigurnosna pravila i Upravljanje vozilom na motorni pogon, osobi koja
ima:

1. visoku ili višu stručnu spremu prometnog, odgojno-obrazovnog ili
pravnog smjera i važeću vozačku dozvolu odgovarajuće kategorije vozila,
odnosno osobi sa stručnom spremom za zanimanje - instruktor vožnje;

2. najmanje tri godine radnog iskustva na poslovima obrazovanja ili
osposobljavanja kandidata za vozače;

3. položen stručni ispit. Stručni ispit iz stavka 1. točke 3. ovoga
članka polaže se prema programu i kriterijima koje utvrđuje Stručna organizacija.

Članak 6.

Ministarstvo prosvjete i športa izdat će na prijedlog Hrvatskog Crvenog
križa dopuštenje (licencu) za provođenje ispita iz nastavnog predmeta Pružanje
prve pomoči osobama ozlijeđenim u prometnoj nezgodi osposobljenom liječniku
koji ima najmanje tri godine iskustva na poslovima osposobljavanja kandidata
za vozače.

Članak 7.

Ministarstvo prosvjete i športa oduzet će po službenoj dužnosti ili
na prijedlog Stručne organizacije odnosno Hrvatskog Crvenog križa dopuštenje
(licencu) ako ovlašteni ispitivač : 1. učini težu povredu radne obveze
utvrđenu općim aktom Stručne organizacije odnosno Hrvatskog Crvenog križa;
2. ne pristupi provjeri stručne osposobljenosti ili na toj provjeri ne
zadovolji.

Članak 8.

Ispitu iz pojedinog nastavnog predmeta može pristupiti kandidat koji
je osposobljen prema Pravilniku o osposobljavanju kandidata za vozače vozila
na motorni pogon. Prijavu kandidata za polaganje ispita iz pojedinog nastavnog
predmeta, autoškola ili organizacija koja je osposobljavala kandidata dostavlja
Stručnoj organizaciji.

Članak 9.

Stručna organizacija određuje mjesto, datum i vrijeme polaganja ispita
i o tome obavještava autoškolu ili organizaciju koja je osposobljavala
kandidata.

Od prijave do trenutka polaganja ispita iz pojedinog nastavnog predmeta
ne smije proteći duže od 21 dana.

Članak 10.

Kandidat koji nije pravođobno pristupio polaganju ispita ili je odustao
od polaganja ispita odnosno koji nije zadovoljio na ispitu iz pojedinog
nastavnog predmeta može ponovno pristupiti polaganju ispita, uz ponovnu
uplatu naknade, u roku kojeg odredi Stručna organizacija. Rok iz stavka
1. ovoga članka ne može biti kraći od 7 dana. Iznimno od stavka 1. ovoga
članka, kandidat koji je najkasnije 48 sati prije polaganja ispita odgodio
pristupanje ispitu ili mu nije pristupio zbog bolesti ili službene obveze,
može pristupiti polaganju ispita bez ponovne uplate naknade.

Članak 11.

Prije početka provedbe ispita iz pojedinog nastavnog predmeta, ovlašteni
ispitivač je dužan utvrditi identitet kandidata temeljem važeće osobne
isprave. Ovlašteni ispitivač neće dopustiti polaganje ispita:

1. kandidatu koji zbog bolesti ili psihofizičkog stanja u kojem se nalazi,
nije sposoban polagati ispit,

2. kandidatu koji je zloupotrijebio osobnu ispravu,

3. kandidatu koji ometa normalnu provedbu ispita ili se na ispitu koristi
nedopuštenim sredstvima.

Kandidatu iz stavka 2. ovoga članka omogućit će se polaganje ispita
uz ponovnu uplatu naknade u roku kojega odredi Stručna organizacija.

Članak 12.

Uspjeh kandidata na ispitu iz pojedinog naslavnog predmeta ocjenjuje
se ocjenom: "zadovoljio" ili "nije zadovoljio". Ispit
iz nastavnog predmeta Prometna i sigurnosna pravila

Članak 13.

Ispit iz nastavnog predmeta Prometna i sigurnosna pravila kandidat polaže
pismeno (testom) obvezno prije početka osposobljavanja iz nastavnog predmeta
Upravljanje vozilom na motorni pogon. Ispit iz stavka 1. ovoga članka traje
60 minuta.

Testove iz stavka 1. ovoga članka priprema i čuva Stručna organizacija.

Članak 14.

Ovlašteni ispitivač utvrđuje uspjeh na ispitu iz članka 13. ovoga pravilnika
na način da:

1. pitanje na koje kandidat nije dao odgovor ili je dao dva ili više
odgovora; ocjenjuje negativno,

2. prepravljani odgovor na pitanje ocjenjuje negativno,

3. prepravljani odgovor na pitanje, koji se daje opisno može priznati
ako je ispravak izvršen u pravopisnom ili gramatičkom smislu ili ako se
radi o pogrešci u pisanju, pod uvjetom da ispravkom nije mijenjana bit
odgovora.

Članak 15.

Na ispitu je zadovoljio kandidat koji je točnim odgovorima na pitanja
u testu postigao najmanje 90% bodova.

Kandidat koji nije zadovoljio na ispitu ima pravo uvida, neposredno
nakon ispita, u test i na obrazloženje ocjene koju je utvrdio ovlašteni
ispitivač.

Članak 16.

Kandidat koji u testu postigne manje od 50% bodova ili ne zadovolji
na tri uzastopna ispita iz nastavnog predmeta: Prometna i sigurnosna pravila
upučuje se u dopunski program osposobljavanja iz tog nastavnog predmeta
u trajanju od 6 nastavnih sati. Kandidat, koji ni nakon dopunskog osposobljavanja
ne zadovolji na ispitu, uputit će se na ponovno osposobljavanje iz nastavnog
predmeta Prometna i sigurnosna pravila u cijelosti, ovisno o vrsti ili
kategoriji motornog vozila za koju se osposobljavao.

2. Ispit iz nastavnog predmeta Pružanje prve pomoći osobama ozlijedenim
u prometnoj nezgodi

Članak 17.

Ispit iz nastavnog predmeta Pružanje prve pomoći osobama ozlijeđenim
u prometnoj nezgodi polaže se individualno i obvezno prije početka osposobljavanja
iz nastavnog predmeta Upravljanje vozilom na motorni pogon, a sastoji se
od teorijskog i praktičnog dijela. Jedno ispitno pitanje odnosi se na teorijski,
a dva na praktični dio. Teorijski i praktični dio ispita polažu se istodobno.

Članak 18.

Ispit iz nastavnog predmeta Pružanje prve pomoći osobama ozlijeđenim
u prometnoj nezgodi nisu dužni polagati:

1. doktor medicine,

2. kandidati koji imaju važeću vozačku dozvolu za upravljanje motornim
vozilom ili traktorom.

Ispunjavanje uvjeta iz stavka 1. ovoga članka utvrđuje ovlašteni ispitivač
iz nastavnog predmeta Pružanje prve pomoći osobama ozlijeđenim u prometnoj
nezgodi.

3. Ispit iz nastavnog predmeta Upravljanje vozilom na motorni pogon

Članak 19.

Ispit iz nastavnog predmeta Upravljanje vozilom na motorni pogon može
se provođiti na prometnim površinama koje imaju minimum prometnih uvjeta
za provjeru znanja i vještina kandidala iz slijedećih elemenata:

- jedna od radnji s vozilom na motorni pogon (polukružno okretanje,
paralelno, okomito ili koso parkiranje, vožnja osmice, vožnja unazad),
pokretanje vozila na uzdužnom nagibu (unaprijed ili unazad),

- dinamičko uključivanje u prometnicu s pravom prednosti prolaska,

- prestrojavanje i razvrstavanje vozilom u pokretu i neposredno pred
raskrižjem,

- skretanje ulijevo i pravilan izbor izlazne prometne trake,

- ubrzavanje vozila do maksimalno dozvoljene brzine ili brzine koja
ovisi o prometnim i kolničkim uvjetima (minimalno 60 km/sat) uz odgovarajuću
promjenu stupnja prijenosa, te od maksimalne brzine do drugog stupnja prijenosa
uz korištenje kočenja motorom, te upotrebom kočnice i spojke,

- skretanje ulijevo na raskrižju iz glavne ulice (ceste) u sporednu,

- radnja križanja vozilom na cesti s prednošću prolaska,

- radnje vozilom na raskrižju na kojem se promet upravlja prometnim
svjetlima.

Članak 20.

Ispitu iz nastavnog predmeta Upravljanje vozilom na motorni pogon može
pristupiti kandidat koji je zadovoljio na ispitima iz nastavnih predmeta
Prometna i sigurnosna pravila i Pružanje prve pomoći osobama ozlijeđenim
u prometnoj nezgodi.

Članak 21.

Ispit iz nastavnog predmeta Upravljanje vozilom na motorni pogon polaže
se individualno u prometu na cesti. Ispit iz nastavnog predmeta Upravljanje
vozilom na motorni pogon A, B, C, D i E kategorije, i traktorom i tramvajem
traje dok ovlašteni ispitivač ne procijeni da li je kandidat osposobljen
za sigurno i saniostalno upravljanje vozilom u prometu na cesti, ali u
pravilu, ne dulje od 30 minuta.

Članak 22.

lspit iz nastavnog predmeta Upravljanje vozilom na motorni pogon polaže
se, u pravilu, na vozilu na kojem se kandidat osposobljavao, ili na vozilu
kandidata koji polaže ispit za vozača vozila A kategorije ili traktora.

Vozilo na kojem se polaže ispit iz nastavnog predmeta Upravljanje vozilom
na motorni pogon mora biti tehnički ispravno, opremljeno i označeno u skladu
s odredbama Pravilnika o osposobljavanju kandidata za vozače vozila na
motorni pogon, te čisto i uređno.

Članak 23.

Na ispitu iz nastavnog predmeta Upravljanje vozilom na motorni pogon
kategorije A, B, C, D i E, traktorom i tramvajem, ovlašteni ispitivač utvrđuje
da li je kandidat pripremio vozilo za vožnju, te stekao znanja i potrebne
vještine za sigurno i samostalno upravljanje vozilom u skladu s prometnim
pravilima, a osobito da:

- sigurno, usklađeno i samostalno koristi uređaje i opremu na vozilu,

- održava smjer vožnje unaprijed uz mijenjanje stupnjeva prijenosa,

- upravlja vozilom u skladu s prometnim i kolničkim uvjetima,

- prilagođava brzinu kretanja vozila uvjetima na cesti, a pri većim
brzinama kretenja vozilom na cesti, sigurno upravlja vozilom,

- prati kretanje sudionika u prometu i koristi vozačka zrcala,

- zapaža prometne znakove i postupa po njihovom značenju,

- postupa dovoljno obazrivo i oprezno prema drugim sudionicima u prometu,
a naročito pažljivo prema djeci i starijim, slijepim i drugim invalidnim
osobama,

- sigurno usklađuje radnje pri upravljanju vozilom,

- sigurno zaustavlja vozilo pri različitim brzinama kretanja,

- pravilno izvodi polukružno okretanje vozila na prostoru ograničene
širine ili korištenjem bočne ulice,

- pravilno i propisno parkira vozilo uz lijevi ili desni rub kolnika
vožnjom unaprijed ili unazad,

- sigurno pokreće vozilo na nagibu uz upotrebu pomoćne kočnice. Pri
izvođenju radnji iz stavka 1. ovoga članka kandidat na ispitu za vozača
C, D i E kategorije mora osobito pravilno procjenjivati gabarite vozila.

Članak 24.

Na ispitu iz nastavnog predmeta Upravljanje vozilom na motorni pogon
za vozača vozila A kategorije, koji se prije polaganja ispita u prometu
na cesti polaže na prometnom vježbalištu ili na za to uređenoj površini,
kandidat treba pokazati da je u stanju pripremiti vozilo za vožnju i pravilno
izvođiti vozilom naročito slijedeće radnje:

- polazak vozilom s mjesta,

- održavanje smjera u vožnji s promjenom stupnja prijenosa,

- davanje odgovarajućih znakova,

- okretanje vozila i vožnja u suprotnom smjeru na prostoru obilježenom
linijom šfrine 0,2 m, čija je dužina najmanje 35 m,

- vožnja po oznakama u obliku osmice koja je ucrtana u prostoru 8 x
5 m i ograničena čunjevima, pri čemu osoba koja polaže ispit ne smije nogom
dodirivati tlo. Nakon izvođenja radnji navedenih u stavku 1. ovoga članka,
kandidatu za vozača vozila A kategorije, u pravilu se zadaje unaprijed
ispitni zadatak (itinerar), a zatim ga ispitivač slijedi drugim vozilom.

Članak 25.

Kandidatu koji nije položio ispit iz nastavnog predmeta Upravljanje
vozilom na motorni pogon, ovlašteni ispitivač mora priopćiti greške učinjene
tijekom vožnje, koje za vrijeme provedbe ispita uoči i unese u ispitni
list.

Temeljem uspjeha utvrđenog na ispitu, ovlašteni ispitivae predlaže kandidatu
iz stavka 1. ovog članka dopunski program osposobljavanja, u trajanju od
tri do pet sati.

Predložen broj sati dopunskog programa ovlašteni ispitivač unosi u izvješće
o provođenju ispfta.

Članak 26.

Ispit iz nastavnog predmeta Upravljanje vozilom na motorni pogon prekida
se:

1. ako tijekom ispita vozilo na kojem se provođi ispit postane tehnički
neispravno,

2. ako tijekom ispita dođe do prometne nezgode,

3. ako je to potrebno zbog opće sigurnosti prometa na cestama,

4. ako instruktor vožnje svojim postupcima i radnjama pomaže kandidatu
ili negativno utječe na normalni tijek ispita. U slučaju prekida ispita
iz stavka 1. ovog članka, ovlašteni ispitivač može ocijeniti kandidata
ako za ocjenu postoje elementi i zaključiti ispit.

II. PRIGOVORI I ŽALBE

Članak 27.

Kandidat ima pravo prigovora na ocjenu ovlaštenog ispitivača. Prigovor
se podnosi ovlaštenom ispitivaču pismeno, odmah nakon završetka ispita.
Prigovor se može podnijeti osobito:

- ako za provedbu ispita nisu bili osigurani svi uvjeti utvrđeni ovim
pravilnikom,

- ako ovlašteni ispitivač nije ispravno vrednovao odgovore kandidata
na testu iz Prometnih i sigurnosnih pravila,

- ako vozilo na kojem se provođio ispit nije bilo ispravno,

- ako ovlašteni ispitivač nije ispravno vrednovao elemente vožnje na
ispitu iz upravljanja vozilom prema Ispitnom listu iz upravljanja vozilom
na motorni pogon,

- ako ovlašteni ispitivač nije ispravno vrednovao teorijski ili praktićni
dio ispita i nastavnog predmeta Pružanje prve pomoći osobama ozlijeđenim
u prometnoj nezgodi, - ako postupci ovlaštenog ispitivača prema kandidatu
nisu tijekom ispita bili u skladu s važećim pedagoškim i drugim normama.

Ovlašteni ispitivač dužan je napisati službenu zabilješku o prigovoru
kandidata u trenutku podnošenja prigovora.

Članak 28.

Protiv odluke ovlaštenog ispitivača o prigovoru kandidat ima pravo žalbe.
Žalba se podnosi u roku 8 dana neposredno Stručnoj organizaciji. Rješenje
o žalbi Stručna organizacija mora donijeti i dostaviti stranci najkasnije
15 dana od dana primitka žaIbe.

III. EVIDENCIJA I DOKUMENTACIJA

Članak 29.

Dokumentaciju o vozačkom ispitu čini:

1. prijava kandidata iz članka 8. ovoga pravilnika,

2. ispitni test iz nastavnog predmeta Prometna i sigurnosna vozila,

3. ispitni list iz nastavnog predmeta Upravljanje vozilom na motorni
pogon,

4. karton o polaganju vozačkog ispita. Dokumentaciju iz stavka 1. ovoga
članka utvrđuje, vodi i čuva Stručna organizacija. Dokumentacija o vozačkom
ispitu čuva se dvije godine.

Članak 30.

Kandidatu koji je položio vozački ispit u cijelosti, izdaje se uvjerenje
o položenom vozačkom ispitu.

Evidenciju o uvjerenjima iz stavka 1 ovoga članka utvrđuje, vodi i trajno
čuva Stručna organizacija.

IV. FINANCIRANJE

Članak 31.

Visinu naknade za vozački ispit utvrđuje Stručna organizacija uz suglasnost
ministra prosvjete i športa.

Naknadu za polaganje ispita iz pojedinog nastavnog predmeta snosi kandidat
i uplaćuje je Stručnoj organizaciji.

V. KAZNENE ODREDBE

Članak 32.

Novčanom kaznom u iznosu od 1000,00 do 2000,00 kuna kaznit će se Stručna
organizacija za prekršaj:

1. ako dopusti da ispite provođi osoba koja nema dopuštenje (licencu)
Ministarstva prosvjete i športa (čl. 5. i 6. ovoga Pravilnika);

2. ako organizira ispite iz nastavnog predmeta Upravljanje vozilom na
motorni pogon u prometnim uvjetima i na prometnim površinama koje ne omogućavaju
pnovjeru znanja i vještina kandidata za vozače navedenih u članku 19. ovoga
pravilnika;

3. ako ne vodi evidenciju i ne čuva dokumentaciju propisanu člankom
29. i 30. ovoga pravilnika.

Za prekršaj iz stavka 1. ovoga članka kaznit će se novčanom kaznom u
iznosu od 500,00 do 1000,00 kuna odgovorna osoba u Stručnoj organizacijž.

Članak 33.

Novčanom kaznom u iznosu od 500,00 do 1000,00 kuna kaznit će se za prekršaj
autoškola, koja postupi protivno odredbi članka 8. ovoga pravilnika.

Za prekršaj iz stavka 1. ovoga članka kaznit će se i odgovorna osoba
u autoškoli novčanom kaznom u iznosu od 200,00 do 500,00 kuna.

Članak 34.

Novčanom kaznom u iznosu od 500,00 do 1000,00 kuna kaznit će se za prekršaj
Stručna organizacija:

1. ako u roku od 21 dana od datuma prijave kandidata ne omogući polaganje
vozačkog ispita (čl. 9. ovoga Pravilnika);

2. ako kandidatu nakon provedenog ispita ne omogući uvid u test ili
ne priopči greške učinjene tijekom vožnje (čl. 15. stavak 2. i čl. 25.
st.1. ovoga pravilnika);

3. ako omogući polaganje ispita iz nastavnog predmeta Upravljanje vozilom
na motorni pogon kandidatu koji nije prethodno položio ispite iz nastavnih
predmeta Prometna i sigurnosna pravila i Pružanje prve pomoći osobama ozlijeđenim
u prometnoj nezgodi (čl. 20. ovoga pravilnika);

4. ako ovlašteni ispitivač ne napiše službenu zabilješku o prigovoru
kandidata na rezultat ispita (čl. 27. st. 4. ovoga pravilnika);

5. ako u roku 15 dana od dana primitka žalbe ne dostavi rješenje kandidatu
i autoškoli (čl. 28. st. 3. ovoga pravilnika). Za prekršaj iz stavka 1.
ovoga članka kaznit će se novčanom kaznom u iznosu od 300,00 do 500,00
kuna i odgovorna osoba u Stručnoj organizaciji.

Članak 35.

Novčanom kaznom u iznosu od 300,00 do 500,00 kuna kaznit če se instruktor
vožnje koji tijekom provođenja ispita iz nastavnog predmeta Upravljanje
vozilom na motorni pogon postupi protivno članku 26. stavku 1. točki 4.
ovoga pravilnika.

VI. PRIJELAZNE I ZAVRŠNE ODREDBE

Članak 36.

Stupanjem na snagu ovog pravilnika prestaje važiti Pravilnik o polaganju
ispita za vozače vozila na motorni pogon ("Narodne novine", br:
50/91 i 58/92) i Pravilnik o imenovanju Komisije za provođenje vozačkih
ispita ("Narodne novine", br. 50/91).

Članak 37.

Ovaj pravilnik stupa na snagu osmog dana od dana objave u "Narodnim
novinama".

Klasa: 602-10/93-01-103

Urbroj: 532-02-6/2-93-01

Zagreb, 27. listopada 1994

Ministar

**Ljilja Vokić, prof., v. r.**

---

Pravilnik, NN 89/1994-1536